Miyana

Miyana er en slekt av tropiske sommerfugler som hører til underfamilien Heliconiinae i den store familien flikvinger (Nymphalidae).  Miyana-artene er giftige og signaliserer dette med karakteristiske, røde eller gule og brune fargemønstre som mange andre sommerfugler har etterlignet.

Utseende 
Middelsstore, slanke sommerfugler med forholdsvis lange og smale forvinger. Forvingen er silkeaktig grå med mørke årer og mørke ytterkanter. Bakvingen er mørkbrun med et bredt, lyst bånd i midten på oversiden og gule eller røde flekker langs kanten på undersiden.

Levevis 
Acraeini er skogsinsekter.
I alle fall noen av artene lever på planter i pasjonsblomstfamilien.

Utbredelse 
Slekten finnes bare på Ny-Guinea, Sulawesi, Molukkene og omkringliggende øyer.

Systematisk inndeling 
Slektsinndelingen innen Acraeini er usikker, trolig bør den artsrike slekten Acraea deles opp, men det er ikke enighet om hvordan. Miyana-artene blir ofte ført til Acraea.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien Heliconiinae
 Gruppen Acraeini Boisduval, 1833 – før ofte regnet som en egen familie, Acraeidae.
 Slekten Miyana Frühstorfer, 1914
 Miyana meyeri (Kirsch, 1877) – Ny-Guinea
 Miyana moluccana (Felder, 1860) – Sulawesi og Molukkene

Kilder 
 Wahlberg, N. og A.V.Z. Brower (2006) Acraea på Tree of life

Eksterne lenker 
 
 The Nymphalidae Systematics Group: The Subfamily Heliconiinae
 Markku Savela's Lepidoptera and some other life forms: Sjekkliste over artene. Hentet 3.1. 2012
 Bilder av Miyana meyeri

Flikvinger
Sommerfugler formelt beskrevet i 1914
Dyr formelt beskrevet av Hans Fruhstorfer
Ny-Guineas insekter
Sulawesis fauna
Molukkenes insekter